钦定古今图书集成/理学汇编/学行典/第216卷 > 徐大平
## 钦定古今图书集成/理学汇编/学行典/第216卷 > 徐大平

按《安义县志》：“徐大平，安义里人。事母魏氏孝。母嗜猪
肝，年五十病弱，割股肉和酒糟，煮猪肝汤进，一举立
愈。复延三十五岁。侄司马砀诗以纪之：天乎！母也病
肓膏，鹑结经年未解绦。毁礼漫言亏孝德，癯形何处
可容刀。一缕热血和香药，半片猪肝拌酒糟。扶起老
亲刚一啜，鼾鼾不厌枕头高。”